CELEX: 32008R1345
Language: ro
Date: 2008-12-23 00:00:00
Title: Regulamentul (CE) nr. 1345/2008 al Comisiei din 23 decembrie 2008 de modificare a Regulamentului (CEE) nr. 2136/89 al Consiliului privind stabilirea unor standarde comune de comercializare pentru conservele de sardine și a unor descrieri comerciale pentru conservele de sardine și conservele de produse de tipul sardine

24.12.2008   
            
            
               RO
            
            
               Jurnalul Oficial al Uniunii Europene
            
            
               L 348/76
            
         
      REGULAMENTUL (CE) NR. 1345/2008 AL COMISIEI
   
   din 23 decembrie 2008
   de modificare a Regulamentului (CEE) nr. 2136/89 al Consiliului privind stabilirea unor standarde comune de comercializare pentru conservele de sardine și a unor descrieri comerciale pentru conservele de sardine și conservele de produse de tipul sardine
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 2 alineatul (3),
   întrucât:
   
               (1)
            
            
               Regulamentul (CE) nr. 104/2000 prevede posibilitatea adoptării de standarde comune de comercializare pentru produsele pescărești în Comunitate, în special pentru a facilita comerțul bazat pe concurența loială. Aceste standarde pot conține, între altele, dispoziții referitoare la etichetare.
            
         
               (2)
            
            
               Regulamentul (CEE) nr. 2136/89 al Consiliului (2) stabilește standarde comune de comercializare pentru conservele de sardine și descrieri comerciale pentru conservele de sardine și conservele de produse de tipul sardine în Comunitate.
            
         
               (3)
            
            
               Ca urmare a varietății din ce în ce mai mari a ofertei de conserve de produse, comercializate și prezentate în același mod precum conservele de sardine în Comunitate, este necesară informarea suficientă a consumatorilor cu privire la identitatea și caracteristicile principale ale acestor produse. Prin urmare, este necesar să se modifice normele în vigoare privind descrierile comerciale pentru conservele de produse, comercializate și prezentate în același mod precum conservele de sardine în Comunitate.
            
         
               (4)
            
            
               În acest scop, trebuie să se țină seama de standardul Codex STAN94 din Codex Alimentarius, revizuit în 2007, precum și de condițiile specifice care prevalează pe piața comunitară.
            
         
               (5)
            
            
               În interesul transparenței pieței, al concurenței loiale și al varietății ofertei, este necesar să se adauge specia Strangomera bentincki la speciile autorizate pentru prepararea conservelor de produse de tipul sardine.
            
         
               (6)
            
            
               Pentru o mai bună identificare a fiecărui produs de tipul sardină, trebuie utilizați ca termeni calificativi denumirea științifică a speciei și zona geografică în care aceasta a fost capturată.
            
         
               (7)
            
            
               Cerințele stabilite de prezentul regulament trebuie aplicate fără a aduce atingere Directivei 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora (3).
            
         
               (8)
            
            
               Prin urmare, Regulamentul (CEE) nr. 2136/89 trebuie modificat în consecință.
            
         
               (9)
            
            
               Pentru a permite operatorilor să se adapteze la noile cerințe, trebuie prevăzută o perioadă de tranziție în ceea ce privește introducerea pe piață a produselor conforme cu versiunea în vigoare a Regulamentului (CEE) nr. 2136/89.
            
         
               (10)
            
            
               Comitetul de gestionare a produselor pescărești nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Regulamentul (CEE) nr. 2136/89 se modifică după cum urmează:
   
               1.
            
            
               La articolul 1a alineatul (2), se adaugă următoarea literă:
               
                           „(k)
                        
                        
                           
                              Strangomera bentincki”.
                        
                     
         
               2.
            
            
               Articolul 7a se înlocuiește cu următorul text:
               „Articolul 7a
               (1)   Fără a aduce atingere Directivei 2000/13/CE, conservele de produse de tipul sardine pot fi comercializate în Comunitate sub o descriere comercială care constă în cuvântul «sardine» adăugat la denumirea științifică a speciei și la zona geografică în care aceasta a fost capturată.
               (2)   În cazul în care descrierea comercială menționată la alineatul (1) este marcată pe recipientul unei conserve de produs de tip sardină, aceasta trebuie să fie indicată într-un mod clar și distinct.
               (3)   Denumirea științifică include, în toate cazurile, numele generic și denumirea latină specifică.
               (4)   Zona geografică se indică prin una dintre denumirile enumerate în prima coloană din anexă, ținându-se seama de identificarea corespunzătoare, menționată în coloana a doua din anexă.
               (5)   O singură specie se comercializează sub o singură descriere comercială.”
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Cu toate acestea, produsele conforme cu Regulamentul (CEE) nr. 2136/89 înainte de a fi modificat prin prezentul regulament pot fi introduse pe piață până la 1 noiembrie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 23 decembrie 2008.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 17, 21.1.2000, p. 22.
   
      (2)  JO L 212, 22.7.1989, p. 79.
   
      (3)  JO L 109, 6.5.2000, p. 29.
   
      ANEXĂ
      Denumirile și identificarea zonelor geografice
      
                  Denumirea zonei geografice menționate la articolul 7a alineatul (1)
               
               
                  Identificarea zonei (1)
                  
               
            
                  Atlanticul de Nord-Vest
               
               
                  Zona FAO 21
               
            
                  Atlanticul de Nord-Est (2)
                  
               
               
                  Zona FAO 27
               
            
                  Marea Baltică
               
               
                  Zona FAO 27.IIId
               
            
                  Atlanticul Vest-Central
               
               
                  Zona FAO 31
               
            
                  Atlanticul Est-Central
               
               
                  Zona FAO 34
               
            
                  Atlanticul de Sud-Vest
               
               
                  Zona FAO 41
               
            
                  Atlanticul de Sud-Est
               
               
                  Zona FAO 47
               
            
                  Marea Mediterană
               
               
                  Zonele FAO 37.1, 37.2 și 37.3
               
            
                  Marea Neagră
               
               
                  Zona FAO 37.4
               
            
                  Oceanul Indian
               
               
                  Zonele FAO 51 și 57
               
            
                  Oceanul Pacific
               
               
                  Zonele FAO 61, 67, 71, 77, 81, 87
               
            
                  Antarctica
               
               
                  Zonele FAO 48, 58 și 88
               
            
                  Marea Arctică
               
               
                  Zona FAO 18
               
            
         (1)  Anuarul FAO. Statistici în domeniul pescuitului. Capturi. Vol. 86/1. 2000.
      
         (2)  Cu excepția Mării Baltice.